***Undercover Boss*** er en TV-serie som går i flere land, opprinnelig på britiske Channel 4 i 2009 med samme navn. Seriens format baserer seg på at en direktør i et selskap arbeider undercover i sitt eget firma for å undersøke hvordan selskapet virkelig fungerer og finne ut hvordan bedriften kan forbedres, samt belønne hardtarbeidende medarbeidere.

Format
------

Hver episode har en høytstående leder eller eier av et selskap som går undercover som prøveansatt i egen bedrift. Lederne endrer utseende og bruket et pseudonym med fiktiv bakgrunn. Den fiktive forklaringen på at et kamerateam følger dem er at det er en del av en dokumentar om prøveansatte innenfor en bestemt bransje, eller at det er en konkurranse mellom lederen og en annen prøveansatt, hvor vinneren får jobben. De bruker omtrent en uke undercover, hvor de arbeider i ulike områder av selskapet, med forskjellige jobber og i de fleste tilfeller forskjellige steder hver dag. De er utsatt for en rekke problemstillinger med underholdende resultater, og de bruker alltid tid på å bli kjent med de som jobber i bedriften, i tillegg til å lære om deres faglige og personlige utfordringer.

På slutten av uken går lederne tilbake til sin sanne identitet og kaller inn de ansatte de jobbet med til individuelle samtaler på bedriftens hovedkontor. Sjefene avslører sin identitet, og belønner hardt arbeidende ansatte med gaver, forfremmelse, eller økonomiske belønninger, mens andre ansatte får opplæring eller bedre arbeidsforhold.

Nasjonale utgaver
-----------------

### Storbritannia

Utdypende artikkel: Undercover Boss UK

Den opprinnelige britiske serien hadde premiere i juni 2009 på Channel 4 og var tilbake med en ny sesong i juli 2010, med blant annet sjefene i Best Western, Jockey Club og Harry Ramsden's.

### USA

Utdypende artikkel: Undercover Boss USA

Den første sesongen hadde premiere 7. februar 2010 etter Super Bowl XLIV med Larry O'Donnell, styreleder og COO i Waste Management.

9. mars 2010 kunngjorde CBS at de hadde bestilt enn ny sesong av *Undercover Boss*. 28. juli kunngjorde CBS at fire næringslivsledere hadde meldt seg på den andre sesongen av Undercover Boss, blant annet fra NASCAR, DirecTV, Chiquita Brands International og Great Wolf Lodge Den andre sesongen hadde premiere med Choice Hotels administrerende direktør, Steve Joyce 26. september 2010.

Serien ble en suksess for kanalen, premieren hadde 38,6 millioner seere og en andel på 32%. Den første sesongen var den mest populære, nye TV-serien, uavhengig av sjanger, i TV-sesongen 2009-10 med et gjennomsnittlig seerantall på 17,7 millioner seere.

Premieren på Undercover Boss 7. februar 2010, umiddelbart etter Super Bowl XLIV, hadde 38,6 millioner seere. Det er det største seerantallet for en ny TV-serie etter Super Bowl siden *people meters* i 1987, det største seerantallet for en premiere på en reality-serie, den mest sette seriepremieren siden *Dolly* 27. september 1987 (39,47 millioner), og det tredje største seerantallet på program etter Super Bowl, bare slått av *Venner for livet* 28. januar 1996 og *Survivor: The Australian Outback* 28. januar 2001.

Undercover Boss har blitt kritisert som reality-serie for å presentere scenarier og situasjoner som sjeldent skjer for ansatte på reelle arbeidsplasser og at mye av serien faktisk er dramatiske triks. Andre peker på at administrerende direktør sjelden gir gaver og andre fordeler til enkelte ansatte i det virkelige liv.

### Australia

Utdypende artikkel: Undercover Boss Australia

Den australske versjonen hadde premiere på Network Ten 18. oktober 2010 med administrerende direktør i Domino's Pizza Australia, Don Meij.

### Norge

Utdypende artikkel: Undercover Boss Norge

Den norske versjonen av Undercover Boss hadde premiere på TV 2 8. mars 2011 med administrerende direktør i Rimi, Thor Linge. Første sesong bestod av ti episoder.

### Tyskland

Den tyske versjonen av Undercover Boss hadde premiere på RTL 28. mars 2011 med administrerende direktør i Eismann, Mika Ramm.

### Andre land

Nasjonale versjoner av serien blir nå produsert i Danmark, Spania, Tyrkia, Sverige, Belgia, Nederland og Israel.

Internasjonale sendinger
------------------------

Amerikanske versjoner har blitt sendt på en rekke internasjonale kanaler:

* Australia – Network Ten
* Canada – CTV
* Danmark
* Finland
* Frankrike – TMC
* Japan – WOWOW
* Nederland – RTL
* New Zealand – TV One
* Norge – TVNorge
* Sør-Korea – MBC
* Sverige
* Storbritannia – Channel 4
* Tyskland – RTL

Referanser
----------

1. ↑  «CBS orders 'Secret Millionaire'-like 'Undercover Boss' series» **(engelsk)**. Reality TV World. 2. februar 2009.
2. ↑  Ruth Faulkner (14. juli 2009). «Viridor boss goes undercover for TV documentary (Subscriber Only Content)» **(engelsk)**. MRW. Besøkt 18. september 2010.
3. ↑  «CBS picks "Undercover Boss" for post-Super Bowl slot» **(engelsk)**. TVbytheNumbers.com. 20. desember 2009. Arkivert fra originalen 25. desember 2009. Besøkt 19. februar 2010.
4. ↑  «CBS renews 'Undercover Boss' for second season» **(engelsk)**. The Live Feed. 9. mars 2010. Arkivert fra originalen 16. april 2010. Besøkt 21. mai 2010.
5. ↑  «The rewards of hanging with the 'Undercover Boss'» **(engelsk)**. Los Angeles Times. 22. mars 2010. Besøkt 8. august 2010.
6. ↑  Serjeant, Jill (28. juli 2010). «NASCAR, DirecTV sign up for "Undercover Boss" TV show» **(engelsk)**. Reuters. Besøkt 8. august 2010.
7. ↑  «TV Ratings: Super Bowl XIV post game and Undercover Boss dominate weekly viewing» **(engelsk)**. TV-By-The-Numbers.com. 4. august 2010. Arkivert fra originalen 12. februar 2010. Besøkt 8. august 2010.
8. ↑  CBS (28. juli 2010). «CBS ANNOUNCES FOUR COMPANIES PARTICIPATING IN THE SECOND SEASON OF THE EMMY AWARD-NOMINATED SERIES, "UNDERCOVER BOSS"» **(engelsk)**. The Futon Critic. Besøkt 12. september 2010.
9. ↑  «Undercover Boss Marks Biggest New Series Premiere Since 1987» **(engelsk)**. TV-By-The-Numbers.com. Arkivert fra originalen 11. februar 2010. Besøkt 21. februar 2010.
10. ↑  «The Fakery of CEOs Undercover» **(engelsk)**. Businessweek. 4. februar 2010.
11. ↑  «He’s Good at Pushing Paper, but Can He Pick Up Trash?» **(engelsk)**. New York Times. 4. februar 2010.
12. ↑  «Airdate: Undercover Boss Australia. Returning: Modern Family, NCIS, Good Wife» **(engelsk)**. TV-Tonight.com.au. 2. oktober 2010. Besøkt 2. oktober 2010.
13. ↑  «Disse norske sjefene går undercover». TV2. Besøkt 8. mars 2010.
14. ↑  «'Undercover Boss' goes local (Subscriber Only Content)» **(engelsk)**. World Screen. Besøkt 18. september 2010.
15. ↑  «Undercover foray into Israel, Sweden» **(engelsk)**. C21 Media. 8. juli 2010. Besøkt 18. september 2010.
16. ↑  «Int'l b'casters search for Undercover Boss» **(engelsk)**. Television Business International. 8. juli 2010. Arkivert fra originalen 16. juli 2011.

| * v
* d
* r
Undercover Boss |
| --- |
| Australia (Episoder) **·** Norge (Episoder) **·** Storbritannia (Episoder) **·** USA (Episoder) |